CELEX: 62012CA0278
Language: hu
Date: 2012-07-19 00:00:00
Title: C-278/12. PPU. sz. ügy: A Bíróság (második tanács) 2012. július 19-i ítélete (a Raad van State (Hollandia) előzetes döntéshozatal iránti kérelme) — A. Adil kontra Minister voor Immigratie, Integratie en Asiel (A szabadságon, a biztonságon és a jog érvényesülésén alapuló térség — 562/2006/EK rendelet — A személyek határátlépésére irányadó szabályok közösségi kódexe (Schengeni határ-ellenőrzési kódex) — 20. és 21. cikk — A belső határokon történő ellenőrzés megszüntetése — Ellenőrzések a tagállamok területén — A határforgalom-ellenőrzéssel azonos hatású intézkedések — A személyazonosságnak, az állampolgárságnak és a tartózkodási jognak a Schengeni Megállapodás végrehajtásáról szóló egyezményben részes más államokkal közös szárazföldi határtól húzódó 20 kilométeres sávban határőrök és idegenrendészeti tisztviselők által történő ellenőrzését megengedő nemzeti szabályozás — A jogellenes tartózkodás elleni küzdelemre irányuló ellenőrzések — Bizonyos feltételeket és garanciákat tartalmazó szabályozás, különösen az ellenőrzések gyakoriságát és intenzitását illetően)

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/8
            
         A Bíróság (második tanács) 2012. július 19-i ítélete (a Raad van State (Hollandia) előzetes döntéshozatal iránti kérelme) — A. Adil kontra Minister voor Immigratie, Integratie en Asiel
   (C-278/12. PPU. sz. ügy) (1)
   
   (A szabadságon, a biztonságon és a jog érvényesülésén alapuló térség - 562/2006/EK rendelet - A személyek határátlépésére irányadó szabályok közösségi kódexe (Schengeni határ-ellenőrzési kódex) - 20. és 21. cikk - A belső határokon történő ellenőrzés megszüntetése - Ellenőrzések a tagállamok területén - A határforgalom-ellenőrzéssel azonos hatású intézkedések - A személyazonosságnak, az állampolgárságnak és a tartózkodási jognak a Schengeni Megállapodás végrehajtásáról szóló egyezményben részes más államokkal közös szárazföldi határtól húzódó 20 kilométeres sávban határőrök és idegenrendészeti tisztviselők által történő ellenőrzését megengedő nemzeti szabályozás - A jogellenes tartózkodás elleni küzdelemre irányuló ellenőrzések - Bizonyos feltételeket és garanciákat tartalmazó szabályozás, különösen az ellenőrzések gyakoriságát és intenzitását illetően)
   2012/C 355/12
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperes: A. Adil
   
      Alperes: Minister voor Immigratie, Integratie en Asiel
   
      Tárgy
   
   Előzetes döntéshozatal iránti kérelem — Raad van State — A személyek határátlépésére irányadó szabályok közösségi kódexének (Schengeni határ-ellenőrzési kódex) létrehozásáról szóló, 2006. március 15-i 562/2006 európai parlamenti és tanácsi rendelet (HL L 105., 1. o.) 21. cikkének értelmezése — A belső határellenőrzések eltörlése — A tagállam azon lehetősége, hogy a területén rendészeti ellenőrzéseket végezzen az ezen államnak a szomszédos államokkal közös szárazföldi határától 20 km-re húzódó sávban — A tartózkodásra vonatkozó szabályok betartásának a biztosításához kapcsolódó ellenőrzések — Annak lehetősége, hogy az ilyen ellenőrzéseket kizárólag a harmadik országbeli állampolgároknak az ellenőrzés helyén való, jogellenes helyzetéről szerzett általános információk alapján folytassák le, vagy annak szükségessége, hogy konkrét információkkal rendelkezzenek arra vonatkozóan, hogy az ellenőrzött személy helyzete jogellenes — Olyan szabályozás megengedhetősége, amely az adott időszak során végezhető ellenőrzések maximális számára vonatkozó bizonyos mennyiségi kritériumokat állapít meg.
   
      Rendelkező rész
   
   A személyek határátlépésére irányadó szabályok közösségi kódexének (Schengeni határ-ellenőrzési kódex) létrehozásáról szóló, 2006. március 15-i 562/2006/EK európai parlamenti és tanácsi rendelet 20. és 21. cikkét úgy kell értelmezni, hogy azokkal nem ellenétes az olyan nemzeti szabályozás, mint amelyről az alapeljárásban szó van, amely megengedi, hogy a határőrök és az idegenrendészeti tisztviselők ellenőrzéseket hajtsanak végre valamely tagállam és a Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló, 1990. június 19-én, Schengenben (Luxemburg) aláírt egyezményben részes államok közötti szárazföldi határtól húzódó 20 kilométeres földrajzi sávban, annak ellenőrzése érdekében, hogy a feltartóztatott személyek eleget tesznek-e az érintett tagállamban alkalmazandó, jogszerű tartózkodási feltételeknek, ha ezen ellenőrzéseket a személyeknek az ellenőrzés helyén való jogellenes tartózkodásáról szerzett általános információk és tapasztalati adatok alapján folytatják le, ha azokat korlátozott mértékben a jogellenes tartózkodásra vonatkozó általános információk és tapasztalati adatok megszerzése érdekében is végrehajthatják, és ha az ellenőrzések végrehajtására különösen azok intenzitását és gyakoriságát tekintve bizonyos korlátozások vonatkoznak.
   
      (1)  HL C 287., 2012.9.22.